《海棠》
宋代·高觌

锦里花中色最奇，妖娆天赋本来稀。
绮霞忽照迷红障，縠露轻笼设翠帏。
繁朵有情妆媚景，纖枝无力带残晖。
好将绣向罗裙上，永作香闺楚楚衣。

作者简介：宋宿州蕲人，字会之。举进士。为嘉兴县主簿。累迁通判泗州，时诏定淮南场茶法，觌陈说利害，不报。为京西转运使，徙益州，多所建白。坐事贬通判杭州，徙知福州。后迁右谏议大夫、河东都转运使。进给事中、知单州，卒。